Cuanza
Store norske leksikon,Geografi,Verdens geografi,Afrika,Angolas geografi
Cuanza er den lengste elven i Angola (som ikke deles med andre land), og er rundt 960 kilometer lang. Den er farbar for små båter de nederste 258 kilometerne. Elven, som også finnes med skrivemåten Kwanza, renner fra Bié/Huambo-platået mot nordvest og munner ut i havet sør for Luanda.
Elven har gitt navnet til Angolas myntenhet, Kwanza, og to provinser bærer samme navn, Cuanza Sul og Cuanza Norte (henholdsvis Sør- og Nord-Cuanza).Vassdraget er betydelig utnyttet for vannkraft, og de store demningene Cambambe, Capanda og Laúca forsyner hovedstaden med vann.Portugisernes begynnende forsøk på å ta seg innover på kontinentet i det 15. århundret foregikk blant annet langs Cuanza-elven. Les mer i Store norske leksikon Angola Angolas geografi Angolas historie